**ЧРЕЗ**

**ПРЕДСЕДАТЕЛЯ**

 **НА ОБЩИНСКИ СЪВЕТ – РУСЕ**

 **ДО**

 **КМЕТА**

 **НА ОБЩИНА - РУСЕ**

 **П И Т А Н Е**

**от МАРИЯН ДИМИТРОВ,**

**ПРЕДСЕДАТЕЛ НА ГРУПАТА ОБЩИНСКИ СЪВЕТНИЦИ НА ПП „ВЪЗРАЖДАНЕ“,**

**НА ОСНОВАНИЕ: Чл. 33, ал. 1, т. 4 от ЗМСМА и чл. 103, ал. 2 във връзка с чл. 104 от Правилника на Общински съвет – Русе,**

**ОТНОСНО: Нормативната база свързана с безплатното пътуване на пенсионерите по всички градски линии от общинската транспортна схема.**

***УВАЖАЕМИ ГОСПОДИН ПРЕДСЕДАТЕЛ,***

***УВАЖАЕМИ ГОСПОДИН КМЕТЕ,***

На 24 октомври 2024 г., по време на 13-тото заседание на Общински съвет – Русе в точка 18 от дневния ред, попитах кмета Пенчо Милков честно ли е от негова страна да отхвърля 3 пъти предложението на партия „Възраждане“ за безплатно пътуване на пенсионеритепо всички градски линии от общинската транспортна схема, като последно на 30 май 2024 г. отново заяви публично, че това е невъзможно и три седмици по-късно, на 27 юни 2024 г. подписа Анекс по договора с „Общински транспорт Русе“ ЕАД включващ и безплатното пътуване на пенсионерите по всички градски линии от общинската транспортна схема.

Получих следния отговор, цитирам „Честно е, защото се промени позицията на държавата… Когато стана възможно при промяна на парите, които държавата дава при издаването на карти, тогава се промени и позицията на общината. Не е заради някаква тайна конспирация, вероломство или омраза лично към Вас или към цяла група хора, а защото се промениха плащанията от държавата.“

**Във връзка с това твърдение на кмета Пенчо Милков искам да му задам следните въпроси:**

1. **Точно коя нормативна база – закони, правилници, наредби или заповеди**

**регламентират даването на пари от държавата на Община Русе за частична компенсация при издаването на карти за безплатното пътуване на пенсионерите по всички градски линии от общинската транспортна схема?**

1. **Какво се промени в тази нормативна база за периода от 30 май 2024 г. до**

**27 юни 2024 г. – 20 работни дни, което доведе до промяна на „парите, които държавата дава при издаването на карти“ за безплатното пътуване на пенсионерите по всички градски линии от общинската транспортна схема?**

**Желая да получа писмен и устен отговор на сесията на 28.11.2024 г.**

**21.11.2024 г. С УВАЖЕНИЕ ……….......................................**

**гр. РУСЕ / МАРИЯН ДИМИТРОВ /**